user
Који су најпознатији српски научници?
assistant
Ово су неки од најпознатијих научника српског порекла:

1. Михајло Пупин - Био је научник, проналазач и професор на универзитету Колумбија. Током свог научног и експерименталног рада дао је значајне закључке важне за поља вишеструке телеграфије, бежичне телеграфије и телефоније, потом рентгенологије, а има и великих заслуга за развој електротехнике. Такође је заслужан и за проналазак Пупинових калемова. 

2. Никола Тесла - Био је српски и амерички проналазач, инжењер електротехнике и машинства и футуриста, најпознатији по свом доприносу у пројектовању модерног система напајања наизменичном струјом. 

3. Милутин Миланковић - Био је српски математичар, астроном, климатолог, геофизичар, грађевински инжењер, доктор техничких наука, као и популаризатор науке и физичар.

4. Јосиф Панчић - Био је српски лекар, ботаничар, универзитетски професор и академик. Панчић је био први председник Српске краљевске академије. Открио је нову врсту четинара која је по њему названа Панчићева оморика.